钦定古今图书集成/方舆汇编/边裔典/第122卷 > 贾谊新书 > 《威不信》
## 钦定古今图书集成/方舆汇编/边裔典/第122卷 > 贾谊新书 > 《威不信》

古之《正义》，“东西南北，苟舟车之所达，人迹之所至，莫
不率服，而后云天子德厚焉，泽湛焉，而后称帝，又加
美焉，而后称皇。今称号甚美，而实不出长城。彼非特
不服也，又大不敬。边长不宁，中长不静。譬如伏虎，见
便必动，将何时已！昔高帝起布衣而服九州，今陛下
杖九州而不行于匈奴，窃为陛下不足，且事有甚逆”
者焉，其义尤要。天子者，天下之首也，何也？上也？蛮夷
者，天下之足也，何也？下也？蛮夷征令，是主上之操也；
天子共贡，是臣下之礼也。足反居上，首顾居下，是倒
植之势也。天子之势倒矣，莫之能理，犹谓国有人乎？
德可远施，威可远加，舟车所至，可使如志，而特扪然
数百里，而威令不信，可为流涕者，此也。